Φραγκίσκος Λουδοβίκος της Λωρραίνης

Ο Φρανσουά Λουί, γαλλ. François Louis, (1623 - 27 Ιουνίου 1694) από τον Οίκο της Λωρραίνης ήταν κόμης του Αρκούρ (1666-1694), του Ριέ, του Ροσφόρ και βαρόνος του Ωμπνά. Είναι ο ιδρυτής του κλάδου του Αρκούρ.

Βιογραφία
Γεννήθηκε στο Οτέλ ντ' Ελμπέφ στο Παρίσι και ήταν ο τρίτος γιος του Καρόλου Β΄ δούκα του Ελμπέφ και της Αικατερίνης-Ερριέττας των Βουρβόνων, νόθης κόρης του Ερρίκου Δ΄ της Γαλλίας με την Γκαμπριέλ ντ'Εστρέ.

Ο πρωτότοκος ήταν ο Κάρολος Γ΄ κόμης του Ελμπέφ, ο δευτερότοκος ήταν ο Ερρίκος ηγούμενος του Ομπιέρ και ο μικρότερος αδελφός ήταν ο Φραγκίσκος-Μάριος πρίγκιπας του Λιλεμπόν. Εξάδελφοι από τη μεριά της μητέρας του ήταν ο Λουδοβίκος ΙΔ΄ της Γαλλίας και ο αδελφός του Φίλιππος Α΄ δούκας της Ορλεάνης.

Tα μέλη του Οίκου του θεωρούνταν ξένοι πρίγκιπες και η θέση τους στην ιεραρχία της Αυλής ήταν μετά τους πρίγκιπες εξ αίματος.Το 1528 ο Φραγκίσκος Α΄ της Γαλλίας είχε δώσει στον Κλαύδιο τον τίτλο του δούκα του Γκιζ, έτσι οι απόγονοί του ήταν ευγενείς της Γαλλίας.

Απεβίωσε το 1694 σε ηλικία 69 ετών και τον διαδέχθηκε ο γιος του Αλφόνσος Ερρίκος ως κόμης του Αρκούρ.

Οικογένεια
Πριν το γάμο του είχε ένα τέκνο:
 (νόθος) Φραγκίσκος π. 1645-π. 1694, δεν νυμφεύτηκε. Το 1694 αναγνωρίστηκε ως νόμιμο τέκνο.

Το 1645 στο Παλαί-Ρουαγιάλ νυμφεύτηκε την Άννα ντ' Ορνάνο κόμισσα του Μοντώ και μαρκησία του Μωμπέκ, κόρη του Ερρίκου-Φραγκίσκου. Ο Ερρίκος-Φραγκίσκος ήταν γιος του Αλφόνσου, στρατάρχη της Γαλλίας. Ο Φραγκίσκος-Λουδοβίκος είχαν τέκνα:
 Μαρία-Αγγελική π. 1646-1674, παντρεύτηκε τον Νούνο-Αλβάρες ντε Μέλο, δούκα του Κανταβάλ και μαρκήσιο του Περέιρα.Η Μαρία-Αγγελική απεβίωσε στη γέννα μαζί με το νεογέννητο. Αργότερα ο Νούνο-Αλβάρες νυμφεύτηκε την εξαδέλφη της Μαργαρίτα, κόρη του Λουδοβίκου κόμη του Μπριόν.
 Αλφόνσος-Ερρίκος 1648 - 1718, κόμης του Αρκούρ.
 Μαρία-Άννα 1657-1699, ηγουμένη του αβαείου της Μονμάρτρ.
 Κάρολος 1661-1683, ιερέας.

Πρόγονοι

Παραπομπές

Πηγές
Georges Poull, La maison ducale de Lorraine, 1991.

Κατηγορία:Οίκος της Λωρραίνης